અમદાવાદ: શહેરના પૂર્વ વિસ્તારમાં લુખ્ખાં તત્ત્વોનો આતંક દિવસને દિવસે વધી રહ્યો છે નજીવી બાબતોમાં લોકો પર તલવાર, છરી, અને લોખંડની પાઇપ વડે હુમલો કરવો હવે સામાન્ય થઇ ગયો હોય તેમ લાગી રહ્યું છે. બાપુનગર અને ગોમતીપુરમાં લુખ્ખાં તત્ત્વો જાહેર રોડ પર તલવારો લઇને રીતસરનો આતંક મચાવવાની ઘટના હજુ થાળે નથી પડી ત્યાં કિષ્ણનગરમાં વકીલ પર હુમલો, વટવામાં સામસામે છરી વડે હુમલો, અને સરદારનગરમાં એક યુવક પર છરી વડે હુમલો થતાં સમગ્ર વિસ્તારમાં ચકચાર મચી ગઇ છે.